REPUBLIKA HRVATSKA

VUKOVARSKO-SRIJEMSKA ŽUPANIJA

Osnovna škola Borovo

Trg palih boraca 30, 32227 Borovo

Šifra škole:16-421-003

RKDP: 23106

RAZINA:31

Matični broj: 03007987

OIB: 62606844559

Šifra djelatnosti:8520

IBAN: HR7825000091102002173

Borovo, 26. siječnja 2024. godine

***BILJEŠKE UZ FINANCIJSKI IZVJEŠTAJ ZA RAZDOBLJE 01.01.2023. – 31.12.2023.***

Osnovna škola Borovo posluje u skladu sa Zakonom o odgoju i obrazovanju u osnovnoj školi, te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu (NN 124/14, 115/15, 87/16, 3/18, 126/19, 108/20, 158/23) a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu NN 03/15, 93/15, 135/15, 2/17, 28/17, 112/18, 126/19, 145/20, 32/21, 37/22.

Osnovna škola Borovo je proračunski korisnik, koji se financira iz proračuna Republike Hrvatske i to sredstva za plaće i naknade plaća, te iz Županijskog proračuna za materijalne rashode.

***1. Bilješke uz obrazac PR – RAS Izvještaj o prihodima i rashodima, primicima i izdacima***

1. **PRIHODI POSLOVANJA**

Prihodi poslovanja odstupaju na više za izvještajno razdoblje tekuće godine za 10,6 % u odnosu na izvještajno razdoblje prethodne godine.

1. **POMOĆI OD SUBJEKATA UNUTAR OPĆEG PRORAČUNA**

Prihodi poslovanja odstupaju na više za izvještajno razdoblje tekuće godine za 10,5 % u odnosu na izvještajno razdoblje prethodne godine.

1. **POMOĆI PRORAČUNU IZ DRUGIH PRORAČUNA**

Sredstva donirana kao tekuće pomoći iz drugih proračuna manja su i iznose 50,2 % i odnose se na kupovinu radnih bilježnica za učenike. Pomoć od Općine Borovo za realizaciju ekskurzija trećih, četvrtih i osmih razreda.

1. **POMOĆI PRORAČUNSKIM KORISNICIMA**

Iskazana su sredstva dostavljena iz proračuna Ministarstva znanosti i obrazovanja koja se knjiže kao tekuće i kapitalne pomoći proračunskim korisnicima iz proračuna koji im nije nadležan i veća su za 12,7 % u odnosu na ostvareno u izvještajnom razdoblju prethodne godine. Navedena sredstva uključuju troškove rada zaposlenika te udžbenike za učenike svih razreda.

1. **PRIHODI PO POSEBNIM PROPISIMA**

Ostvarili smo manji prihod po posebnim propisima u iznosu 21,9 % u obliku prikupljanja starog papira, osiguranje učenika, naknade štete, izgubljene knjige u itd. Do smanjenja je došlo u odnosu na ranije godine jer roditelji više ne sufinanciraju učeničku prehranu.

1. **PRIHODI OD PRODAJE PROIZVODA I ROBE TE PRUŽENIH USLUGA**

Prihodi su znatno uvećani u odnosu na prošlu godinu zbog prihoda od najma sportske dvorane.

1. **PRIHODI OD DONACIJA**

Odnose se na donacije fizičkih i pravnih subjekata za organizaciju maturalne večeri učenika 8. razreda.

Kapitalne donacije odnose se na donacije knjiga za školsku knjižnicu.

1. **PRIHODI IZ NADLEŽNOG PRORAČUNA**

Prihodi iz nadležnog proračuna su uvećani u odnosu na prihode iz prošle godine zbog povećanja iznosa po zaposleniku za sistematske preglede, uplata prihoda za grijanje Škole a sredstva se odnose na račun iz 2022. godine. U 2023. nabavljen je hladnjak za potrebe školske kuhinje te smo dobili sredstva za projektnu dokumentaciju za analizu stanja objekata-jednosmjenski rad.

1. **RASHODI POSLOVANJA**

Rashodi poslovanja su veći u odnosu na prethodno razdoblje za 9 %, a najveći udio ima povećanje rashoda za zaposlene.

1. **MATERIJALNI RASHODI**

Materijalni rashodi su veći za 2,9 % od prethodnog izvještajnog razdoblja što nije dovelo do većih odstupanja od ostvarenja u izvještajnom razdoblju prethodne godine.

1. **FINANCIJSKI RASHODI**

Financijski rashodi odnose se na plaćanje provizije banci za njene usluge, te je došlo do značajnog smanjena, nismo imali kamate za isplate razlike plaća za razdoblje 12/2015.-01/2017.g. po sudskim presudama što je bilo u prethodnoj godini.

1. **RASHODI ZA NABAVU NEFINACIJSKE IMOVINE**

Ovdje je došlo do znatnog smanjenja u odnosu na prethodno razdoblje. Nabavljen je hladnjak za potrebe školske kuhinje u iznosu 549,00 eura i nabavljene su knjige za knjižnicu u iznosu 617,52 eura te besplatni udžbenici u vrijednosti 14.501,27 eura.

1. **UKUPAN MANJAK PRIHODA**

U 2023. Osnovna škola Borovo je ostvarila višak prihoda u iznosu od 3.744,82 eura.

Obzirom da je iznos prenesenog manjka iz 2022. godine 13.726,43 eura, a višak prihoda za 2023. godinu 3.744,82 eura, prebijanjem viškova i manjkova, manjak prihoda za pokriće raspoloživ u slijedećem razdoblju iznosi 9.981,61 eura.

***2. Bilješke uz bilancu – OBRAZAC BILANCA***

1. **IMOVINA**

Vrijednost imovine je veća za 1,6 % u odnosu na prethodno razdoblje zbog toga što nije dovelo do većih odstupanja od ostvarenja u izvještajnom razdoblju prethodne godine.

1. **NEFINACIJSKA IMOVINA**

Vrijednost nefinancijske imovine je manja za 1,0 % u odnosu na prošlu godinu.

1. **FINANCIJSKA IMOVINA**

Financijska imovina je u odnosu na početak izvještajnog razdoblja veća i to za 30,7 %. Razlog tome je što smo pred kraj godine dobili sredstva iz državnog proračuna za plaćanje računa za nabavljene udžbenike, račun smo podmirili u 2024. godini.

1. **OBVEZE**

Obveze za 2023. veće su za 1,6 % u odnosu na prethodnu godinu, što nije dovelo do većih odstupanja od ostvarenja u izvještajnom razdoblju prethodne godine.

1. **VLASTITI IZVORI**

Vlastiti izvori su manji za 0,6 % u odnosu na prethodno razdoblje, smanjenje vlastitih izvora uslijedilo je uslijed smanjene nabave novih osnovnih sredstava.

1. Obvezne bilješke uz Bilancu iz čl. 14. Pravilnika se ne iskazuju, jer školska ustanova takve podatke nema iskazane u Bilanci.

Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2023. nemamo u našoj evidenciji.

Popis ugovornih odnosa i slično koji uz ispunjenje određenih uvjeta mogu postati imovina, nemamo u našoj evidenciji na dan 31. prosinca 2023. godine.

Sudske sporove u tijeku na dan 31. prosinca 2023. godine-nemamo.

1. ***Bilješke uz obrazac RAS funkcijski***
2. **OBRAZOVANJE**

Rashodi za obrazovanje su veći za 8,1 % u odnosu na proteklu godinu.

1. **DODATNE USLUGE U OBRAZOVANJU**

Dodatne usluge u obrazovanju su veće za 69,9 % i odnose se na školsku kuhinju OŠ Borovo. Do povećanja je došlo zbog prehrane svih učenika koje financira nadležno Ministarstvo a i zbog povećanja cijena nabave školskih obroka.

U obrazac su također uključeni i ukupni rashodi poslovanja i rashodi vezani za prehranu učenika ostvareno u 2023. godini.

1. ***Bilješke uz obrazac P-VRIO***

 U 2023. godini nije došlo do značajnije promjene u obujmu imovine škole. Nefinancijska imovina koja je nabavljena u sklopu Programa cjelovite kurikularne reforme, prema uputi Ministarstva vodi se na izvanbilančnim zapisima, do odluke o prijenosu vlasništva što je i vidljivo u obrascu. Prema Odluci o isknjiženju i prijenosu imovine koja se vodila u poslovnim knjigama Ministarstva znanosti i obrazovanja, napravljen je prijenos sadašnje vrijednosti dobivene imovine u poslovne knjige Škole u iznosu 8.311,91 eura.

Donirane su knjige za školsku knjižnicu iz nadležnog proračuna u vrijednosti 470,00 eura.

1. ***Bilješke uz obrazac OBVEZA***

Stanje obveza 01.01.2023. godine odnosi se na neplaćene račune te plaću za prosinac 2022. godine, a koji su podmireni početkom 2023. godine. Ukupne obveze na kraju izvještajnog razdoblja iznose 116.867,47 eura, a odnose se na plaće zaposlenika te neplaćene račune čije dospijeće je u 2024. godini.

 Osoba za kontakt: Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tanja Bauranov, mag.oec. Tihomir Jakovljević, prof.

Voditelj računovodstva

Telefon za kontakt: 032/438-726

E-mail: tanja.velimirovic@skole.hr